<classify> Hivi karibuni kulikuwa na stori za msanii wa HipHop nchini Stamina kuachana na mke wake na mengi yameongelewa baada ya habari hizo kutapakaa. Habari zilifika zaidi mtaani baada ya Stamina kutunga wimbo uliotoa picha kamili ya hali ya ndoa yake ambayo mpaka sasa imesambalatika. Tofauti na wengi Hilal Shaweji maarufu kaama Sheikh Kipozeo ambaye baadhi ya vipande vyake vya video huzua gumzo mtandaoni hususani anapozungumzia masuala la mahusiano amemshauri Stamina kutafuta mke mwingine kakuwa aliyekuwa naye amevunja heshima ndani ya ndoa. Mimi namhusia tu kwamba wanawake wapo wengi kwaio ukiona mwanamke anakuvunjia heshima unatafuta mwingine licha ya kuwa hawezi kuwa kama yule lakini utamzoea tu, sio jambo la kusikitika ndiyo maana Mungu alileta wanawake wengi duniani kuliko wanaume, amesema kupitia EATV  <topic>: BURUDANI 